Adhedhasar iku, mula SMAN 8 Ngayogyakarta duwe krenteg amrih bocah-bocah bisa nresnani budaya jawa. Mula banjur ndhapuk sawijining kegiatan kang disebut Teater 10 kanthi ngangkat crita-crita rakyat, ing tanah Jawa. Gladhen diadani dina senen lan kemis minangka sarana kanggo nggladhi bocah, amrih sawayah-wayah dibutuhake bisa digelarake mligine yen ana adicara mirunggan. Nggladhi olah swara, iringan gamelan, wicara lan pagelaran seni minangka perangan kang dilakoni dening paraga teater. Pelatihe dumadi saka alumni siswa sekolah kasebut. Kanthi sesanti “ ora ana dina tanpa ananing pagelaran”, mula padha nyrempeng anggone gladhen. Pagelaran kang nate ditindakake kejaba mapan ing sekolah uga ing Benteng Vredhebrug, klebu nalika adicara pameran Delayota Art. Malah uga diboyong pagelaran ana ing adicara Sekaten kraton Ngayogyakarta.